**Tárgy:** Javaslat Pesterzsébet Egészségügyéért kitüntető cím adományozására

**Zárt ülés**

***Tisztelt Egészségügyi és Sport Bizottság!***

Budapest Főváros XX. kerület Pesterzsébet Önkormányzatának Képviselő-testülete a kitüntető címek adományozásáról szóló 15/2018. (V.29.) önkormányzati rendeletének (továbbiakban: Rendelet) 2. § (6) bekezdésében megalapította a **Pesterzsébet Egészségügyéért** kitüntető címet abból a célból, hogy Pesterzsébet intézményeiben kiemelkedő egészségügyi munkát végző természetes személyeket méltó elismerésben részesítse.

A Rendelet 8. § (1) bekezdése értelmében Pesterzsébet Egészségügyéért kitüntető cím adományozható annak a magyar vagy/és külföldi személynek, aki az egészségügy területén kiemelkedő tevékenységet végzett.

A Pesterzsébet Egészségügyéért kitüntető cím**évente egy személynek** adományozható.

A Rendelet 8. § (3) bekezdése a) és b) pontjai értelmében a Pesterzsébet Egészségügyéért kitüntető cím adományozására bárki tehet javaslatokat, melyet írásban, részletes indoklással a polgármesterhez kell benyújtani. A javaslatok benyújtásának határideje minden év július 31. napja.

A Pesterzsébet Egészségügyéért kitüntető cím adományozásáról a Képviselő-testület által átruházott hatáskörben az **Egészségügyi és Sport Bizottság** dönt.

A Pesterzsébet Egészségügyéért kitüntető cím adományozására vonatkozó javaslat – a Rendelet szerint közzétett javaslatkérési felhívás ellenére – nem érkezett.

Tájékoztatom a Tisztelt Bizottságot, hogy a Rendelet 8. § (3) bekezdés c) pontja alapján a Képviselő-testület tagjai a cím adományozására a kitüntető cím odaítéléséről döntő bizottsági ülésen is tehetnek javaslatot.

Az előterjesztést Magyarország helyi önkormányzatairól szóló 2011. évi CLXXXIX. törvény 46. § (2) bekezdés a) pontja értelmében zárt ülésen tárgyalja a Bizottság.

**Határozati javaslat:**

Budapest Főváros XX. Kerület Pesterzsébet Önkormányzatának Egészségügyi és Sport Bizottsága:

1. 2018-ban a Pesterzsébet Egészségügyéért kitüntető címet

……………………………………………… részére adományozza;

1. a kitüntetéssel járó bruttó 150.000 Ft-ot, azaz százötvenezer forintot az Önkormányzat 2018. évi költségvetéséről szóló 2/2018. (II. 20.) önkormányzati rendelet 2.5. mellékletében (céltartalék) a 9. pontban található „Kitüntetések, díjak” soron lévő összeg terhére biztosítja;
2. felkéri a Bizottság elnökét a szükséges intézkedések megtételére.

**Határidő:** azonnal

**Felelős:** Somodi Klára elnök

*A határozati javaslat elfogadása minősített szótöbbséget igényel.*

Az előterjesztést készítette: Haráné Bodnár Andrea KESZO kulturális referens

Budapest, 2018.augusztus 31.

**Szabados Ákos**

Polgármester